Diari Oficial de la Generalitat Valenciana


Sumari del DOGV 5814, del 25-07-2008 (2008/8634)

RESOLUCIÓ d'1 de juliol de 2008, de la Universitat d'Alacant, per la qual es convoquen proves selectives per a l'ingrés en l'escala oficial-especialista d'aquesta universitat. Referència C01/08.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8634


Data del document
:   01-07-2008

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu
    * professió tècnica
    * universitat

RESOLUCIÓ d'1 de juliol de 2008, de la Universitat d'Alacant, per la qual es convoquen proves selectives per a l'ingrés en l'escala oficial-especialista d'aquesta universitat. Referència C01/08. [2008/8634]
D'acord amb el que disposa l'Estatut d'aquesta Universitat, aprovat pel Decret 73/2004, de la Generalitat Valenciana, de 7 de maig (Diari Oficial de la Comunitat Valenciana del 18 de maig), i a fi d'atendre les necessitats de personal d'administració i serveis, aquesta Universitat, fent ús de les competències que li atribueixen l'article 20 de la Llei Orgànica 6/2001, d'universitats, en relació amb l'article 2.2 e) d'aquesta mateixa Llei, i el seu Estatut, acorda convocar proves selectives per a l'ingrés en l'escala oficial especialista de la Universitat d'Alacant, segons aquestes bases
BASES
1. Normes generals
1.1. Es convoquen proves selectives per a cobrir 3 places de l'escala oficial especialista (referència C01/08), pel sistema general d'accés lliure, per a ocupar llocs d'administració especial, sector laboratoris d'instrumentació científica, amb diferent perfil segons la subunitat a la qual estan adscrites del Secretariat d'Instrumentació Científica i Tecnologia de la Universitat d'Alacant, segons aquest detall:
A) Una plaça amb perfil anàlisi
B) Una plaça amb perfil estabulari
C) Una plaça amb perfil arqueometria
1.2. A aquesta convocatòria seran aplicables la Llei Orgànica 6/2001, d'universitats, el text refós de la Llei de funció pública valenciana, de 24 d'octubre de 1995, el Decret 33/1999, de 9 de març, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de funció pública valenciana, el Decret 73/2004, de 7 de maig del Consell de la Generalitat, que aprova l'Estatut de la Universitat d'Alacant (DOGV de 18 de maig) i la resta de la normativa d'aplicació general.
1.3. El procediment de selecció dels aspirants serà el de concurs oposició. L'oposició estarà formada pels exercicis següents.
Primer exercici. De caràcter obligatori i eliminatori, consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del temari corresponent a cada perfil (A, B o C) i que contindrà, com a màxim, un 20% del total de les preguntes referents a la part I de l'annex I. Constarà, com a màxim, de 125 preguntes i la durada no podrà ser superior als 90 minuts. Es valorarà de 0 a 10 punts. Cada resposta errònia tindrà una penalització d'un terç sobre les correctes i les contestacions en blanc no puntuaran.
Per a superar aquest exercici serà necessari arribar a la puntuació que, prèviament a la prova, haja determinat el tribunal i que serà, com a mínim, de 5 punts.
Segon exercici. De caràcter obligatori i eliminatori, consistirà en un exercici de preguntes concretes de resposta curta, relacionades amb la part II corresponent a cada perfil (A, B o C) de l'annex I. La durada no serà superior a 3 hores. Es valorarà de 0 a 10 punts.
Per a superar aquest exercici serà necessari arribar a la puntuació que, prèviament a la prova, haja determinat el tribunal i que serà, com a mínim, de 5 punts.
Tercer exercici. De caràcter obligatori i eliminatori. Exercici pràctic relacionat amb la part II corresponent a cada perfil (A, B o C) de l'annex I. Consistirà en proves pràctiques que es podran fer per escrit o amb els mitjans informàtics que decidisca el tribunal, el qual proporcionarà les instruccions i el material que considere adequats per a dur a terme aquestes proves.
La durada de l'exercici no podrà ser superior a 6 hores. Es valorarà de 0 a 10 punts.
Per a superar aquest exercici serà necessari arribar a la puntuació que, prèviament a la prova, haja determinat el tribunal i que serà, com a mínim, de 5 punts.
Quart exercici. De caràcter obligatori i no eliminatori, consistirà en dues fases:
Primera fase: Realització d'una prova de traducció directa d'idioma anglès, sense l'ajuda de diccionari. El text estarà relacionat amb el sector de laboratoris d'instrumentació científica al qual pertanyen els llocs que cal ocupar. Es valorarà de 0 a 2 punts.
Segona fase: Exercici de coneixements de valencià. Consistirà en una prova de traducció del valencià al castellà, sense l'ajuda de diccionari. Es valorarà de 0 a 4 punts.
1.4. Fase de concurs. Es valoraran els mèrits acreditats pels aspirants que hagen superat la fase d'oposició. Només podran ser considerats els mèrits obtinguts fins a la data que finalitze el termini de presentació de sol·licituds d'admissió a les proves selectives d'aquesta convocatòria.
El concurs, que no tindrà caràcter eliminatori, farà referència a aptituds, coneixements i experiència dels candidats d'acord al barem següent:
Titulació: màxim 1 punt, segons el perfil corresponent, a raó de:
- Perfil A), B) i C): 0,5 punts per tenir la titulació de tècnic superior en Anàlisi i Control.
- Perfil A) i C): 1 punt per tenir la llicenciatura en Químiques.
Experiència: 10 punts màxim, segons el perfil corresponent, a raó de:
0,16 punts per mes complet de servei en llocs dels inclosos en el Catàleg de llocs de treball de la Universitat d'Alacant amb les mateixes funcions dels llocs que cal ocupar.
0,08 punts per cada mes de servei complet, en llocs amb unes funcions que puguen ser considerades globalment com a similars i pertanguen a l'administració territorial (estatal, autonòmica i local) o ens públics que es regisquen essencialment pel dret públic administratiu, amb excepció de la Universitat d'Alacant. La documentació expedida per l'òrgan competent responsable de la gestió de personal de l'organisme corresponent ha de contenir, en relació amb els serveis prestats, la durada, l'organisme, el lloc i les funcions de què es tracte. Fins a un màxim de 3 punts.
Altres mèrits: 1 punt màxim. Es valorarà la formació i l'experiència no inclosa en l'apartat anterior que estiga relacionada amb les funcions que cal desenvolupar, segons els perfils descrits.
1.5. La qualificació resultant de la totalitat dels exercicis estarà determinada per la suma de puntuacions obtingudes en cadascun.
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs i els citarà perquè, en el termini de deu dies hàbils, comptadors a partir de l'endemà de publicar-se les qualificacions, presenten la instància amb la relació de mèrits valorables previstos en la base 1.5 i la documentació acreditativa, siga mitjançant còpia simple, si es tracta de documentació expedida per la Universitat d'Alacant, siga mitjançant còpies autenticades notarialment o administrativament a través de compulsa si es tracta de documentació expedida per organismes diferents d'aquesta Universitat, en el Registre General de la Universitat d'Alacant o en qualsevol de les maneres que estableix l'article 38.4 de la Llei 30/1992, de règim jurídic de les administracions públiques i del procediment administratiu comú.
No es valoraran els mèrits que no es troben prou acreditats ni s'admetrà la documentació presentada fora de termini.
1.6. En finalitzat el termini de presentació de documentació establit en la base anterior, el tribunal publicarà al tauler d'anuncis situat a l'edifici de Rectorat la llista provisional de valoracions de la fase de concurs i concedirà un termini de deu dies hàbils, comptadors a partir de l'endemà de publicar-se aquesta llista, perquè els interessats formulen les reclamacions i esmenes que consideren pertinents en relació amb la seua baremació.
1.7. Una vegada resoltes les possibles al·legacions i esmenes, el tribunal dictarà una resolució en què fixarà la relació definitiva dels aspirants que han superat el procés selectiu i que seran proposats per a ser nomenats funcionaris.
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació s'interromprà quan el nombre d'aspirants coincidisca amb el de nombre de places convocades, sense que en cap cas puga contenir-ne un nombre superior.
En cas d'empat entre aspirants, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establit mitjançant un sorteig públic.
En el cas que el nombre d'aspirants aprovats siga inferior al de places convocades, les que sobren es declararan desertes.
1.8. Les proves selectives començaran a partir del 1 d'octubre de 2008.
2. Requisits dels candidats
2.1. Per a ser admès a la realització de les proves selectives, els aspirants hauran de reunir els requisits següents:
2.1.1. Ser espanyol o nacional dels estats membres de la Unió Europea o nacional d'estats, als quals, en virtut de tractats internacionals subscrits per la Comunitat Europea i ratificats per Espanya, siga aplicable la lliure circulació de treballadors en els termes que aquesta es troba definida en el Tractat constitutiu de la Comunitat Europea. També podran participar-hi el cònjuge, els descendents i descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors d'aquesta edat que visquen a càrrec seu. Aquest últim benefici serà igualment aplicable a familiars de nacionals d'altres estats quan ho prevegen els tractats internacionals subscrits per la Comunitat Europea i ratificats per Espanya.
2.1.2. Tenir complits els setze anys i no haver arribat a l'edat màxima de jubilació forçosa.
2.1.3 . Tenir o estar en condicions d'obtenir:
Per als Perfils A) i C): títol de batxiller, tècnic o equivalent.
Per al Perfil B): títol de tècnic en la branca o família relacionada amb laboratoris o animals d'experimentació, o equivalent, i tenir l'acreditació d'homologació de la formació o del curs d'adaptació que determine la conselleria competent en matèria de benestar animal, corresponent a la categoria professional B (RD 1201/2005, de 10 d'octubre, del Ministeri de la Presidència i el Decret 13/2007, de 26 de gener, de la Generalitat Valenciana i la Llei 32/2007, de 7 de novembre).
En el cas de titulacions obtingudes a l'estranger caldrà tenir la credencial que n'acredite l'homologació.
2.1.4. Tenir la capacitat funcional per a l'exercici de les tasques.
2.1.5. No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
2.2. Caldrà complir tots els requisits enumerats en la base 2.1 el dia de finalització del termini de presentació de sol·licituds i mantenir-los fins al moment de la presa de possessió com funcionari de carrera.
3. Sol·licituds
3.1. Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament a l'oficina principal del Registre General de la Universitat (edifici de Rectorat i Serveis Generals) i que figura com a annex V en aquesta convocatòria.
En el cas d'optar per més d'un perfil, s'haurà de presentar una sol·licitud individualitzada per cadascun.
3.2. La presentació de sol·licituds es farà a l'oficina principal del Registre General de la Universitat o a les oficines auxiliars, situades a les secretaries de centre i a la Seu d'Alacant, en el termini de 20 dies hàbils comptadors a partir de l'endemà de publicar-se l'extracte de la convocatòria en el Butlletí Oficial de l'Estat, en el qual apareixerà la data de publicació de la convocatòria en el Diari Oficial de la Comunitat Valenciana. Les sol·licituds podran ser presentades de les manera que estableix l'article 38.4 de la Llei 30/1992, de 26 de novembre.
3.2.1. Caldrà acompanyar les sol·licituds amb:
a) Fotocòpia del DNI. Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració d'aquest que no està separat de dret del seu cònjuge i, si escau, que l'aspirant viu o està al seu càrrec.
b) Comprovant bancari d'haver abonat els drets d'examen, establits en 13,76 € per cadascun dels perfils als quals s'opte. En el comprovant s'haurà de fer constar el nom, els cognoms i la referència de la convocatòria (C01/08). Aquests drets d'exament s'ingressaran en el compte corrent 00540004-64, dígit de control 11, de la Caja de Ahorros del Mediterráneo (NXG-7690), oficina 3191, del campus de Sant Vicent (encara que es pot fer l'ingrés a través d'altres oficines bancàries).
3.2.2. Tal com estableix l'article 33 bis de la Llei 12/1997, de 23 de desembre, de taxes de la Generalitat Valenciana, redactat de conformitat amb la Llei 9/1999, de 30 de desembre, estan exempts del pagament de la taxa establida en el paràgraf anterior els aspirants amb una discapacitat igual al 33% o superior. Aquests aspirants hauran de presentar certificació de la Conselleria de Benestar Social o d'òrgans competents d'altres administracions públiques, que acredite una discapacitació igual al 33% o superior.
3.2.3. Estaran exempts del pagament les persones que figuren com a demandants d'ocupació durant el termini, almenys, d'un mes anterior a la data de la convocatòria. Per a disposar de l'exempció serà requisit que no hagen rebutjat, en el termini de què es tracte, oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a les rendes, s'acreditaran amb una declaració escrita del sol·licitant. Els dos documents s'hauran d'adjuntar inexcusablement a la sol·licitud de participació en aquestes proves selectives (article 17 de la Llei 50/1998).
3.3. En cap cas el tràmit de pagament en l'oficina bancària serà substitutiu de l'esmentat tràmit de presentació de la sol·licitud davant l'òrgan expressat anteriorment dins del termini i en la forma escaients
3.4. L'aspirant haurà de seguir les instruccions següents per a formalitzar la sol·licitud:
3.4.1. En el quadre de la sol·licitud destinat a «Forma d'accés» els aspirants escriuran «L», segons les instruccions de l'anvers de la instància.
3.4.2. Els aspirants hauran d'emplenar en el quadre de la sol·licitud destinat a «Cos/escala o categoria»: oficial especialista; i en «Referència», C01/08
3.4.3. En el quadre C) de l'epígraf «Dades que cal consignar segons les bases de la convocatòria» de la sol·licitud, hauran de fer constar el perfil al qual opten A), B) o C), tal com estableix la base 3.1.
3.4.4. Si els aspirants volen fer els exercicis del procés selectiu en valencià, ho hauran de fer constar en el quadre A) de l'epígraf «Dades que cal consignar segons les bases de la convocatòria» de la sol·licitud. Si no ho fan així, es considerarà que opten per fer els exercicis en castellà.
3.4.5 . Els aspirants que tinguen dret a l'exempció establida en la base 3.2 ho hauran de fer constar en el quadre B) de l'epígraf «Dades que cal consignar segons les bases de la convocatòria» de la sol·licitud.
3.4.6. Els aspirants amb minusvalideses que vulguen sol·licitar adaptació de temps i mitjans per a fer els exercicis, ho hauran d'indicar en la sol·licitud en el quadre número 5. En aquest cas serà requisit acompanyar la instància amb el corresponent certificat acreditatiu de la minusvalidesa o discapacitat, a fi de fer efectiva, si escau, aquesta petició.
3.5. Els simples errors de fet que es puguen col·legir com a tals de la sol·licitud podran ser resolts en qualsevol moment, d'ofici o a petició de l'interessat.
3.6. Les dades de caràcter personal aportades pels aspirants quedaran incloses en el fitxer automatitzat de personal d'aquesta Universitat, la qual es comprometent a no fer-ne un ús diferent dels que recull la resolució de la Universitat d'Alacant, de 17 de desembre de 2002, que regula els fitxers automatitzats de dades de caràcter personal (DOGV de 15 de gener de 2003).
Així mateix, la Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei orgànica 15/1999, de 13 de desembre, de protecció de dades. Aquests drets hauran de ser exercits per escrit davant del gerent d'aquesta Universitat.
4. Admissió d'aspirants
4.1. Quan haja acabat el termini de presentació d'instàncies, el gerent de la Universitat d'Alacant dictarà una resolució que serà publicada als taulers d'anuncis de l'edifici de Rectorat de la Universitat i en el Diari Oficial de la Comunitat Valenciana i que contindrà la relació provisional d'admesos i exclosos, amb indicació de la causa d'exclusió.
4.2. Els aspirants exclosos disposaran d'un termini de 10 dies hàbils, comptadors a partir de l'endemà de publicar-se la resolució en el Diari Oficial de la Comunitat Valenciana, per a poder resoldre el defecte que n'haja motivat l'exclusió.
4.3. Quan concloga aquest termini, es publicarà una resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució es publicarà al tauler d'anuncis de l'edifici de Rectorat i en el Diari Oficial de la Comunitat Valenciana.
4.4. En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, una vegada escoltat l'interessat, haurà de proposar-ne l'exclusió al rector de la Universitat, i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
Contra l'exclusió de l'aspirant es podrà interposar recurs d'alçada davant de la mateixa autoritat indicada en el paràgraf anterior.
5. Tribunals
5.1. Els membres del tribunal i els seus assessors estaran subjectes, en règim i funcionament, al que estableix l'article 22 i següents de la Llei 30/1992 de règim jurídic de les administracions públiques i procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999 de 9 de març del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de funció pública valenciana.
Els seus membres hauran de reunir, a més, els requisits que preveu l'article 13.4 del vigent text refós de la Llei de funció pública valenciana.
5.2. Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
5.3. Amb convocatòria prèvia del president, es constituirà el tribunal que requerirà l'assistència del president i del secretari i la de la meitat, almenys, dels membres titulars o suplents.
5.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, i també tot el que calga fer en els casos no previstos.
5.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents; la tasca d'aquests assessors es limitarà a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la Universitat.
5.6. El tribunal qualificador adoptarà les mesures necessàries, en els casos que calga, perquè els aspirants amb minusvalideses tinguen condicions similars a la resta dels participants per a la realització dels exercicis. En aquest sentit, caldrà establir les adaptacions possibles en temps i forma per a les persones amb minusvalideses que ho sol·liciten. Si en algun moment del procés selectiu el tribunal tinguera dubtes sobre la capacitat d'un aspirant per a dur a terme les activitats habitualment desenvolupades pels funcionaris de l'escala a què es refereixen aquestes proves, podrà sol·licitar el dictamen corresponent dels òrgans competents de la comunitat autònoma corresponent; en aquest cas, l'aspirant podrà participar condicionalment en el procés selectiu, i la resolució definitiva sobre l'admissió o l'exclusió de les proves quedarà en suspens fins que es reba el dictamen.
5.7. El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos els opositors en els fulls d'examen dels quals figuren noms, traços, marques o signes que permeten conèixer la seua identitat.
5.8. Pel que fa a comunicació i altres incidències, el tribunal tindrà la seu al Servei de Selecció i Formació de la Universitat, campus de Sant Vicent, telèfon 541 13 91 40.
5.9. Els membres del tribunal percebran les gratificacions per assistències que fixa el Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
5.10. El tribunal, titular i suplent, el nomenament del qual es publicarà en el Diari Oficial de la Comunitat Valenciana amb una antelació mínima d'un mes a la data d'inici de les proves, estarà compost pel president, el secretari i 3 vocals.
6. Desenvolupament dels exercicis
6.1. Els exercicis tindran lloc a les dependències de la Universitat d'Alacant, campus de Sant Vicent. El primer exercici es farà en el lloc, la data i l'hora que establisca la resolució a què es refereix la base 4.3.
6.2. Els aspirants seran convocats per a cada exercici en única crida. Els qui no hi compareguen seran exclosos de l'oposició i perdran el seu dret quan es presenten als llocs de realització de les proves si han començat o si no hi assisteixen, encara que siga per causes justificades.
6.3. En cada exercici, els aspirants hauran d'acreditar la seua identitat exclusivament mitjançant la presentació del DNI, del passaport o del permís de conduir per als aspirants de nacionalitat espanyola. Els aspirants que no tinguen la nacionalitat espanyola hauran d'acreditar la seua identitat mitjançant el document original que en el país del qual siguen nacionals s'expedisca a aquest efecte. L'incompliment d'aquest requisit per algun dels aspirants determinarà l'exclusió de les proves. En cap cas seran vàlides les còpies o fotocòpies d'aquests documents.
6.4. En qualsevol moment, els aspirants podran ser requerits pels membres del tribunal a acreditar la seua identitat.
6.5. Els aspirants hauran d'observar en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
6.6. Després de la realització de cadascuna de les proves, el tribunal farà pública al tauler d'anuncis de l'edifici de rectorat d'aquesta Universitat, la llista d'aspirants que les hagen superades.
6.7. La publicació dels anuncis successius de realització del segon exercici i els restants la farà el tribunal al tauler d'anuncis de l'edifici del Rectorat i per qualssevol altre mitjà si es creu convenient per a facilitar-ne la màxima divulgació, amb quaranta-vuit hores, com a mínim, d'antelació a l'assenyalada per a iniciar aquests exercicis. Quan es tracte del mateix exercici, l'anunci de realització s'haurà de fer amb dotze hores, almenys, d'antelació.
7. Llista d'aprovats
En acabar el procés selectiu, el tribunal farà públiques en el Diari Oficial de la Comunitat Valenciana i en el tauler d'anuncis de l'edifici del Rectorat, la relació definitiva d'aspirants que han superat el procés selectiu i que seran proposats per a ser nomenats com a funcionaris, per ordre de puntuació aconseguida, obtinguda segons el que preveu la base 1.6 d'aquesta convocatòria, que en cap circumstància podrà ser superior al de places convocades.
8. Presentació de documents i nomenament de funcionaris
8.1. En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar en el Registre General de la Universitat els documents següents:
a) Fotocòpia del DNI o certificat de naixement, expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que n'acredite la nacionalitat i, si escau, els documents que acrediten el parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest del fet que no està separat de dret del seu cònjuge i, si escau, del fet que l'aspirant viu o està a càrrec seu.
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis requerits per a obtenir-lo i, si escau, haver fet el pagament de taxes corresponents a l'expedició. En el cas de titulacions obtingudes a l'estranger, caldrà presentar, a més del títol corresponent, la credencial que n'acredite l'homologació.
c) Declaració de no haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes i de no trobar-se en inhabilitació absoluta o especial per a ocupacions o càrrecs públics per resolució oficial, segons el model que figura com a annex II. Els aspirants que no tinguen la nacionalitat espanyola, a més, hauran de fer una declaració de no trobar-se inhabilitat o en situació equivalent ni haver estat sotmès a sanció disciplinària o equivalent que els impedisca, al seu estat, l'accés a la funció pública en els mateixos termes, segons el model que figura com a annex III d'aquesta convocatòria.
d) Certificat mèdic que acredite tenir la capacitat funcional per a exercir les tasques. A aquests efectes, els reconeixements es faran a través dels serveis mèdics del Servei de Prevenció de la Universitat d'Alacant.
e) Acreditació dels coneixements de valencià que disposa l'article 9.4 del text refós de la Llei de funció pública valenciana, que es farà aportant la declaració que figura com annex IV d'aquesta convocatòria, acompanyada, si escau, d'algun dels documents relacionats. Qui no tinga algun d'aquests, quedarà compromès a fer-ho en el termini de dos anys o a la realització dels cursos que, amb aquesta finalitat, organitzen els organismes oficials competents que també recull l'annex de referència.
f) Acreditació de qualsevol altre requisit establit en la base 2.1 no indicat en els apartats anteriors.
8.2. Els qui tinguen la condició de funcionaris de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el nomenament anterior, però hauran de presentar certificat del ministeri o de l'organisme de què depenguen per a acreditar aquesta condició, amb l'expressió del nombre i import del trienni i la data del seu compliment.
8.3. Els qui no presenten la documentació dins el termini fixat, tret dels casos de força major, o en els casos en què de l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sens perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
8.4. El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris es farà per resolució d'aquest òrgan, que serà publicada en el Diari Oficial de la Comunitat Valenciana.
8.5. La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Comunitat Valenciana.
9. Consulta de la pàgina web
Aquesta convocatòria i els actes que se'n deriven que requerisquen ser publicats podran ser consultats al web de la Universitat d'Alacant, en l'adreça: http://www.ua.es/va/servicios/syf/selecfor/oposiciones/actual/index.html.
Igualment disposaran, en el mateix lloc de referència, del tema 9 de la part I del temari.
10. Norma final
Contra la convocatòria, les seues bases i tots els actes administratius que se'n deriven, els quals esgoten la via administrativa, es pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de publicar-se aquesta convocatòria, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.
Davant les actuacions del tribunal, podrà interposar-se un recurs d'alçada previst en l'article 114 de la Llei 30/1992, redactat de conformitat amb la Llei 4/1999, en el termini d'un mes comptador des de l'endemà de les publicacions o notificacions. El recurs podrà ser interposat davant de l'òrgan que va dictar l'acte que s'impugna o davant del rector com a òrgan competent per a resoldre'l.
Alacant, 1 de juliol de 2008.-El gerent: Rafael Carrillo Paños.
ANNEX I
TEMARI
PART I
Tema 1. La Constitució espanyola: títol preliminar i títol i (Dels drets i deures fonamentals).
Tema 2. L'Estatut d'autonomia de la Comunitat Valenciana: títol I (La Comunitat Valenciana) i capítol i del títol III (La Generalitat).
Tema 3. Llei d'ús i ensenyament del valencià: títol preliminar (Principis generals), títol primer (De l'ús del valencià) i títol quart (De l'actuació dels poders públics).
Tema 4. Llei orgànica d'universitats: títols: preliminar (De les funcions i autonomia de les Universitats), I (De la naturalesa, creació, reconeixement i règim jurídic de les universitats) i IV (De la coordinació universitària).
Tema 5. Estatut de la Universitat d'Alacant, publicat en el DOGV del 18 de maig de 2004: títols: preliminar (Naturalesa, principis i fins de la Universitat d'Alacant), I (De l'estructura de la universitat), II (Del govern i representació de la universitat), III (De les activitats de la universitat), IV (De la comunitat universitària) i V (Del règim econòmic i financer).
Tema 6. La Llei 30/1992, de règim jurídic de les administracions públiques i del procediment administratiu comú: àmbit d'aplicació i principis generals. Abstenció i recusació. Els interessats. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. recursos administratius.
Tema 7. Llei 7/2007, de 12 d'abril, d'estatut bàsic de l'empleat públic: títol i (Objecte i àmbit d'aplicació), títol II (Classes de personal al servei de les administracions públiques), capítol I (Drets dels empleats públics) i capítol VI (Deures dels empleats públics. Codi de conducta) del títol III i títol IV (Adquisició i pèrdua de la relació de servei).
Tema 8. Llei orgànica 15/1999, de 13 de desembre, de protecció de dades de caràcter personal: títol I (Disposicions generals), títol II (Principis de la protecció de dades) i títol III (Drets de les persones).
Tema 9. Normativa que regula la jornada de treball, horaris, permisos, llicències i vacances del PAS de la Universitat d'Alacant.
Tema 10. Incompatibilitats: la Llei 53/84, d'Incompatibilitats del personal al servei de les administracions públiques.
PART II
PERFIL A «Anàlisi»
Tema 11. Normes de seguretat en el laboratori. Elements de seguretat. Actuació en casos de vessaments. Senyalització de riscos. Emmagatzematge de productes.
Tema 12. Gestió de residus perillosos en el laboratori.
Tema 13. Prevenció de riscos laborals en el laboratori. Sistemes contra incendis. Equips de protecció individual i col·lectiva.
Tema 14. Gasos utilitzats en un laboratori. Classificació i puresa.
Tema 15. Riscos en la utilització de gasos a pressió. Sistemes de regulació de pressió de gasos d'ús en el laboratori.
Tema 16. Manipulació de líquids i sòlids criogènics.
Tema 17. Documentació en els laboratoris i procediments normalitzats de treball.
Tema 18. Eines i metodologia per a assegurar la qualitat. Acreditació de laboratoris.
Tema 19. Sistema integrat de qualitat i mediambient en un laboratori d'anàlisi. Normes ZAF 8627 i 14723.
Tema 20. Manteniment d'equips de laboratori. Calibratge i verificació.
Tema 21. Principis d'estadística aplicats al laboratori. Precisió i exactitud. Tipus d'error.
Tema 22. Funcionament i manteniment d'equipament d'ús general: pH-metre, conductímetre, banys termostatitzats, sistemes d'obtenció d'aigua destil·lada i ultrapura i balances.
Tema 23. Operacions bàsiques de laboratori: mesures de volum i densitat, pesada, preparació de dissolucions.
Tema 24. Unitats de mesures i concentracions. Unitats del SI. Formes d'expressar la concentració.
Tema 25. Operacions bàsiques de laboratori I: assecat, centrifugació, extracció, cristal·lització, destil·lació, filtració, calcinació.
Tema 26. Operacions bàsiques de laboratori II: procediments generals d'extracció i separació de compostos a partir de mostres complexes.
Tema 27. Control de la qualitat de l'aigua en el laboratori.
Tema 28. Teoria i pràctica del pH . Mesurament de la conductivitat en dissolucions.
Tema 29. Equips de purificació d'aigües.
Tema 30. Tipus de qualitat dels reactius i productes utilitzats en el laboratori. La seua adequació a l'ús al qual seran destinats.
Tema 31. Fonaments d'espectroscòpia.
Tema 32. Espectrofotòmetre d'ultraviolat visible. Metodologia, aplicacions, calibratge.
Tema 33. Conceptes bàsics de química. Nombre atòmic, pes atòmic, pes molecular, estequiometria.
Tema 34. Introducció a la cromatografia. Paràmetres cromatogràfics.
Tema 35. Instrumentació en cromatografia líquida (HPLC). Sistemes de bombament. Sistemes d'injecció de mostres. Columnes i detectors.
Tema 36. Cromatografia líquida: preparació de mostres i aplicacions.
Tema 37. Intrumentació en cromatografia de gasos (CG). Sistemes d'injecció. Columnes i detectors.
Tema 38. Cromatografia de gasos: preparació de mostres i aplicacions.
Tema 39. Cromatografia iònica I. Instrumentació
Tema 40. Cromatografia iònica II. Metodologia i aplicacions
Tema 41. Preparació de mostres per a anàlisis de metalls: digestions àcides. Operacions bàsiques de preparació de la mostres per a l'anàlisi.
Tema 42. La radiació de microones aplicada a la digestió de mostres. Metodologia i aplicacions.
Tema 43. Forns microones aplicats a la digestió de mostres.
Tema 44. Tècniques d'anàlisis basades en espectrometria de plasma. ICP-OES, ICP-MS.
Tema 45. Instrumentació en tècniques de plasma. Sistemes d'introducció de mostres, anàlisi i detecció del senyal.
PERFIL B «Estabulari»
Tema 11. Ètica i legislació en experimentació animal. Justificació de l'experimentació animal.
Tema 12. Tècniques alternatives a l'experimentació animal. Regla de les 3 Rs.
Tema 13. Tipus d'animals de laboratori: a) segons la seua qualitat sanitària, b) segons la seua condició genètica. Ceps especials i models patològics.
Tema 14. Biologia general, fisiologia i anatomia d'animals de laboratori. Característiques generals.
Tema 15. Cria i reproducció. Fisiologia de la reproducció. Característiques reproductores dels principals animals de laboratori. Frotis vaginal en rata i ratolí.
Tema 16. Sistemes d'encreuament utilitzats per a la producció d'animals de laboratori.
Tema 17. Nutrició, alimentació i beguda de l'animal de laboratori.
Tema 18. Estat sanitari de l'animal de laboratori.
Tema 19. Organismes modificats genèticament. Generalitats.
Tema 20. Estabularis: instal·lacions, habitacles i equipament general. Sistemes automatitzats. Àrees i unitats especials de protecció. Barreres.
Tema 21. L'entorn animal. Condicions ambientals i benestar animal.
Tema 22. Metodologia organitzativa d'un estabulari. Bones pràctiques de laboratori. Protocols de treball. Procediments normalitzats de treball.
Tema 23. Rutines de treball en estabularis. Cures i allotjament.
Tema 24. Mesures profilàctiques: neteja, desinfecció, desinsectació i desratització. Esterilització i quimioprofilaxi en àrees especials.
Tema 25. Recepció i quarantena d'animals.
Tema 26. Registre i marcatge d'estoc. Mètodes d'identificació.
Tema 27. Maneig, subjecció i immobilització dels animals de laboratori més comuns.
Tema 28. Vies d'administració més usuals en animals d'experimentació. Preses de mostres biològiques. Necròpsies.
Tema 29. Analgèsia, anestèsia i eutanàsia. Elecció del mètode segons l'animal i l'assaig que es preveu fer.
Tema 30. Eliminació de residus orgànics. Prevenció de riscos.
Tema 31. Prevenció de riscos laborals. Tipus de riscos i mesures preventives. Zoonosi. Mesures de protecció i profilaxi del personal, mètodes físics i químics.
Tema 32. Seguretat i higiene en el laboratori
Tema 33. Control de laboratoris: treball amb mostres biològiques. Contaminacions.
Tema 34. Manipulació de líquids criogènics.
Tema 35. Manipulació en unitats de cultius cel·lulars.
Tema 36. Mètodes de cultius cel·lulars: generalitats.
Tema 37. Fonaments i instrumentació en citometria de flux. Aplicacions.
Tema 38. PCR: generalitats. Aplicacions.
Tema 39. Bones pràctiques de laboratori.
Tema 40. Norma ISO 17829: generalitats, requisits de gestió, requisits tècnics; aplicacions.
Tema 41. Documentació en els laboratoris i procediments normalitzats de treball.
Tema 42. Eines i metodologia per a l'assegurament de la qualitat. Acreditació de laboratoris.
PERFIL C «Arqueometria»
Tema 11. Seguretat i higiene en laboratoris.
Tema 12. Documentació en els laboratoris i procediments normalitzats de treball.
Tema 13. Bones pràctiques de laboratori.
Tema 14. Norma ISO 17257: generalitats, requisits de gestió, requisits tècnics; aplicacions.
Tema 15. Eines i metodologia per assegurar la qualitat. Acreditació de laboratoris.
Tema 16. L'arqueologia i les tècniques instrumentals.
Tema 17. Tècniques d'elaboració de làmines primes I: procediment manual i procediments instrumentals.
Tema 18. Tècniques d'elaboració de làmines primes II: consolidació de mostres i tècniques de tinció.
Tema 19. Microscopia de llum reflectida i estereoscopia: utilitats sobre materials orgànics i opacs.
Tema 20. Microscopia de llum polaritzada.
Tema 21. El Soft Imaging System com a eina d'aplicació a la microscopia.
Tema 22. Reconeixement visu i a través del microscopi dels minerals bàsics i les seues associacions geològiques.
Tema 23. La formulació ceràmica
Tema 24. Tipus de cocció ceràmica: la reducció i l'oxidació; materials i factors que influeixen en les modificacions de la cocció; transformacions minerals.
Tema 25. Tecnologia i manufacturació ceràmica.
Tema 26. Anàlisi de terres, sòls i pastes I: pH, conductivitat, matèria orgànica oxidable, calcària activa i carbonats.
Tema 27. Anàlisi de terres, sòls i pastes II: granulometria, macronutrients i micronutrients.
Tema 28. Aplicacions de la edafologia a la arqueometria.
Tema 29. Preparació de mostres i aplicacions de tècniques instrumentals a estudi de mostres en arqueometria: difracció de RAJOS X (XRD), fluorescència de RAJOS X (XRF), espectroscòpia d'emissió per plasma d'acoblament inductiu (ICP -OES).
Tema 30. Preparació de mostres i aplicacions d'altres tècniques instrumentals a l'estudi d'artefactes en arqueometria: cromatografia de gasos, espectrometria de masses (CG/EM), espectroscopia IR i microscopia electrònica de rastreig.
Tema 31. Mètodes d'extracció de restes orgàniques per a la seua anàlisi mitjançant tècniques instrumentals.
Tema 32. Antracologia: identificació de fustes bàsiques, aplicacions arqueométricas i preparació de mostres.
Tema 33. Carpologia: identificació bàsica i aplicacions arqueomètriques.
Tema 34. Introducció a la datació per termoluminiscència i per C-14.
Tema 35. Aplicacions en arqueometria de l'anàlisi de pèptids i proteïnes. L'ADN antic.
Tema 36. El mètode Harris d'excavació.
Tema 37. Tècniques i procediments de recollida de mostres in situ de jaciments arqueològics.
Tema 38. L'ecologia i l'arqueometria.
Tema 39. La prehistòria I: el paleolític.
Tema 40. La prehistòria II: el neolític.
Tema 41. La prehistòria III: l'edat dels metalls.
Tema 42. El món preromà a la Mediterrània.
Tema 43. El món romà.
ANNEX II
Declaració que han de presentar tots els aspirants aprovats
El/la senyor/a
amb domicili a
i document nacional d'identitat número
declare, a l'efecte de ser nomenat/da funcionari/ària de l'escala
que no he estat separat/da del servei de cap de les administracions públiques o dels òrgans constitucionals o estatutaris de les comunitats autònomes, i que no em trobe en inhabilitació absoluta o especial per a ocupacions o càrrecs públics per resolució judicial.
, d de 20
ANNEX III
Declaració que han de presentar, a més, tots els aspirants aprovats que no tinguen la nacionalitat espanyola
El/la senyor/a
amb domicili a
i document d'acreditació de nacionalitat número
declare, a l'efecte de ser nomenat/da funcionari/ària de l'escala
que no em trobe inhabilitat/da o en situació equivalent ni em trobe sotmès/a a sanció disciplinària o equivalent que impedisca, al meu estat, l'accés a l'ocupació pública en els mateixos termes.
, d de 20
ANNEX IV
Declaració acreditació de coneixements de valencià
El/la senyor/a
amb domicili a
i document nacional d'identitat número
declare, a l'efecte de ser nomenat/da funcionari/ària de l'escala
- que reunisc els requisits d'acreditació dels coneixements de valencià, i que puc aportar-hi:
- Títol de batxillerat o equivalent cursat a la Comunitat Valenciana, i llibre de qualificacions en què consten com a superades les assignatures de valencià.
- Títol de l'Escola Oficial d'Idiomes corresponent al tercer curs de coneixements de valencià.
- Certificat de nivell mitjà de la Junta Qualificadora de Coneixements de València.
- que em compromet a acreditar els coneixements de valencià en el termini de dos anys o a fer els cursos que s'organitzen amb aquesta finalitat.
, d de 20